ai4bharat/Pralekha huggingface dataset:
প্রতিরক্ষামন্ত্রক
২০২২-এ প্রতিরক্ষা প্রদর্শনীর প্রাক্কালে প্রতিরক্ষা মন্ত্রকের ৮টি ওয়েবিনার আয়োজন
নতুন দিল্লি, ২৪ জানুয়ারি, ২০২২
প্রতিরক্ষা মন্ত্রক আগামী ১০ থেকে ১৩ মার্চ গুজরাটের গান্ধীনগরে দ্বিবার্ষিক প্রতিরক্ষা প্রদর্শনীর আয়োজন করেছে। মর্যাদাপূর্ণ দ্বিবার্ষিক এই প্রদর্শনীর এটি দ্বাদশ সংস্করণ। আন্তর্জাতিক স্তরের এই প্রদর্শনীতে ভূমি, আকাশ, নৌ, অভ্যন্তরীণ নিরাপত্তা এবং ইলেক্ট্রনিক প্রতিরক্ষা ব্যবস্থার ওপর গুরুত্ব দেওয়া হয়। প্রতিরক্ষা ক্ষেত্রের সঙ্গে যুক্ত বিভিন্ন সংস্থা এই প্রদর্শনীতে অংশ নিয়ে নিজেদের উৎপাদন ক্ষমতা, প্রতিরক্ষা সাজ-সরঞ্জাম প্রভৃতি দর্শকদের সামনে পেশ করার সুযোগ পায়। ভারত সরকার মেক ইন ইন্ডিয়া উদ্যোগ এবং আত্মনির্ভর ভারত কর্মসূচির মাধ্যমে প্রতিরক্ষা ক্ষেত্রে দেশের অপার সম্ভাবনাকে আন্তর্জাতিক মঞ্চে তুলে ধরার যে প্রয়াস গ্রহণ করেছে, তার অঙ্গ হিসেবে প্রতিরক্ষা প্রদর্শনী একটি গুরুত্বপূর্ণ মঞ্চ।
এবারের প্রতিরক্ষা প্রদর্শনীর প্রাক্কালে মন্ত্রক ২০ জানুয়ারি থেকে ২৪ ফেব্রুয়ারি পর্যন্ত ৮টি ওয়েবিনার আয়োজন করছে। এই ওয়েবিনারগুলিতে প্রতিরক্ষা ক্ষেত্রের বিশেষজ্ঞরা অংশ নেবেন এবং সংশ্লিষ্ট বিষয়ে নিজেদের মতামত পেশ করবেন। এই ওয়েবিনারগুলি সারা বিশ্বে সরাসরি সম্প্রচারিত হবে। ওয়েবিনারের কয়েকটি মূল বিষয়ের মধ্যে রয়েছে - বিশ্ব প্রতিরক্ষা উৎপাদনে ভারতের সুযোগ এবং ভূমিকা; যুদ্ধের ভবিষ্যৎ ; সহজে ব্যবসা-বাণিজ্যের জন্য ভারত সরকারের নীতিগুলির মধ্যে সমন্বয়; আধুনিক প্রযুক্তির জন্য অনুকূল পরিবেশ গড়ে তোলা; প্রতিরক্ষা ক্ষেত্রে ফারাক দূর করতে চতুর্থ শিল্প বিপ্লব এবং উৎপাদন ক্ষেত্রে সহায়তা; পূর্ব ভারত থেকে প্রতিরক্ষা সামগ্রী রপ্তানি এবং এধরণের সামগ্রীর পুনরুজ্জীবন প্রভৃতি।
প্রতিরক্ষা উৎপাদন দপ্তরের ইউটিউব চ্যানেলে প্রতিটি সেমিনার সারসারি সম্প্রচারিত হবে। প্রতিরক্ষা প্রদর্শনী সম্পর্কিত যে ওয়েবসাইট রয়েছে সেখানেও রেকর্ড করা ওয়েবিনারগুলি দেখার সুযোগ মিলবে।
CG/BD/AS/
(Visitor Counter : 147
প্রধানমন্ত্রীরদপ্তর
আগামী ২২ – ২৩ এপ্রিল শীর্ষ স্থানীয় নেতৃত্বের জলবায়ু সম্মেলন
নতুন দিল্লি, ২১ এপ্রিল, ২০২১
মার্কিন রাষ্ট্রপতি জোসেফ আর. বাইডেন-এর আহ্বান ২২ – ২৩ এপ্রিল ভার্চুয়াল মাধ্যমে আয়োজিত জলবায়ু সংক্রান্ত শীর্ষ স্থানীয় নেতৃত্বের সম্মেলনে অংশ নেবেন প্রধানমন্ত্রী শ্রী নরেন্দ্র মোদী। প্রধানমন্ত্রী ২২ এপ্রিল শীর্ষ নেতৃত্বের অধিবেশনের প্রথম পর্বে ভারতীয় সময় বিকেল ৫:৩০ থেকে সন্ধ্যে ৭:৩০ পর্যন্ত “২০৩০-এর লক্ষ্যে আমাদের সম্মিলিত দৌড়” শীর্ষক বিষয়ে বক্তব্য রাখবেন।
এই সম্মেলনে প্রায় ৪০ জন বিশ্ব নেতা অংশ নেবেন। তাঁরা মূল অর্থনৈতিক ফোরামের সদস্য দেশগুলির প্রতিনিধিত্ব করবেন। ভারত এই ফোরামের সদস্য। পাশাপাশি জলবায়ু পরিবর্তনের প্রতি সংবেদনশীল দেশগুলিও এই সম্মেলনে অংশ নেবে। শীর্ষ স্থানীয় নেতৃত্ববৃন্দ জলবায়ু পরিবর্তন, জলবায়ু পরিবর্তন সংক্রান্ত উন্নত পদক্ষেপ, জলবায়ু সমস্যার সমাধান ও এর জন্য অর্থের ব্যবহার, প্রকৃতি নির্ভর সমাধান, জলবায়ু সুরক্ষা এবং স্বচ্ছ শক্তির প্রযুক্তিগত উদ্ভাবনের বিষয়ে মত বিনিময় করবেন।
জাতীয় পরিস্থিতিতে এবং সুস্থায়ী উন্নয়নকে অগ্রাধিকার দিয়ে কিভাবে বিশ্বব্যাপী অন্তর্ভুক্তিমূলক ও স্থিতিশীল অর্থনৈতিক বিকাশের সঙ্গে জলবায়ু সম্পর্কিত কার্যকলাপকে যুক্ত করা যেতে পারে সে বিষয় নিয়েও নেতৃত্ববৃন্দ চিন্তাভাবনা ভাগ করে নেবেন।
চলতি বছরের নভেম্বরে আয়োজিত সিওপি২৬-এ জলবায়ু সম্পর্কি বিষয়গুলিকে কেন্দ্র করে বিশ্বব্যাপী বৈঠকের অঙ্গ হিসেবে এই শীর্ষ সম্মেলন অনুষ্ঠিত হচ্ছে।
এই সম্মেলনের সব পর্বই সরাসরি সম্প্রচারিত হবে এবং সংবাদমাধ্যম ও জনসাধারণের জন্য উন্মুক্ত থাকবে।
CG/SS/SKD/
(
প্রধানমন্ত্রীরদপ্তর
প্রধানমন্ত্রী গুজরাটের নভসারিতে এক সড়ক দুর্ঘটনায় জীবনহানিতে শোক প্রকাশ করেছেন
নয়াদিল্লি, ৩১ ডিসেম্বর, ২০২২
প্রধানমন্ত্রী শ্রী নরেন্দ্র মোদি গুজরাটের নভসারিতে এক সড়ক দুর্ঘটনায় জীবন হানিতে গভীর শোক প্রকাশ করেছেন। শ্রী মোদী সড়ক দুর্ঘটনায় নিহতদের জন্য প্রধানমন্ত্রী জাতীয় ত্রাণ তহবিল থেকে এককালীন অর্থসাহায্য দেবার কথা ঘোষণা করেছেন।
এক টুইট বার্তায় প্রধানমন্ত্রীর দপ্তর থেকে জানানো হয়েছে,
"নভসারি প্রাণহানিতে আমি ব্যথিত। শোকসন্তপ্ত পরিবার পরিজনকে জানাই সমবেদনা। আহতদের দ্রুত আরোগ্য কামনা করি। মৃতদের নিকটাত্মীয়কে প্রধানমন্ত্রীর জাতীয় ত্রাণ তহবিল থেকে দু লক্ষ টাকা এবং আহতদের ৫০ হাজার টাকা সাহায্য দেওয়া হবে : প্রধানমন্ত্রী মোদী।"
PG/PM/ NS
(
তথ্যওসম্প্রচারমন্ত্রক
বিখ্যাত ‘রামায়ণ সঙ্গীত’ – এর হিন্দি সংস্করণ প্রকাশ করবে প্রকাশনা বিভাগ
নয়াদিল্লি, ২৫ জুন ২০১৯
শ্রী দত্ত প্রসাদ যোগ সঙ্কলিত ‘রামায়ণ সঙ্গীত’ – এর হিন্দি সংস্করণ প্রকাশ করবে প্রকাশনা বিভাগ। কেন্দ্রীয় তথ্য ও সম্প্রচার মন্ত্রী শ্রী প্রকাশ জাভড়েকর গতকাল এক বৈঠকে এই সিদ্ধান্ত নিয়েছেন। শ্রী জাভড়েকর এই এই মর্মে আয়ুষ মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী শ্রীপাদ নায়েক, মহারাষ্ট্রের মুখ্যমন্ত্রী শ্রী দেবেন্দ্র ফড়নবিশ, গোয়ার মুখ্যমন্ত্রী শ্রী প্রমোদ সাভান্ত, কলা ও সংস্কৃতি এবং আদিবাসী উন্নয়ন ও ক্রেতা সুরক্ষা মন্ত্রী শ্রী গোবিন্দ এস গাউদি’কে চিঠি পাঠিয়েছেন।
হিন্দু মহাকাব্য রামায়ণে পর্যায়ক্রমে বর্ণিত ঘটনার ৫৬টি মারাঠি ভাষার গানের সংগ্রহ রয়েছে। ১৯৫৫-৫৬ সালের মধ্যে পুণে’র রেডিও’তে এই গানগুলি সম্প্রচারিত হয়েছিল। রামায়ণ সঙ্গীত তার গান, কথা এবং সুরের জন্য বিখ্যাত। মারাঠি লঘু সঙ্গীতের জনপ্রিয় এই গানগুলি লিখেছিলেন জি ডি মধুলকর এবং সুর দিয়েছিলেন সুধীর ফাদকে।
CG/SS/SB
(Visitor Counter : 211
বিজ্ঞানওপ্রযুক্তিমন্ত্রক
বিজ্ঞানীরা মানুষের মস্তিষ্ককে অনুকরণ করতে পারে এ ধরণের উন্নত কৃত্রিম সাইন্যাপটিক নেটওয়ার্ক তৈরি করেছে
নয়াদিল্লী, ৩১ মে, ২০২১
মানুষের মস্তিষ্কের বোধ ভিত্তিক কাজকে অনুকরণ করতে পারে এ ধরণের নতুন একটি কৃত্রিম মেধাযুক্ত বিশেষ উপাদান বিজ্ঞানীরা উদ্ভাবন করেছেন। প্রচলিত প্রযুক্তির চাইতে এই উপাদান আরও বেশি দক্ষ এবং গতিশীল।
আমাদের দৈনন্দিন জীবনে কৃত্রিম মেধা একটি গুরুত্বপূর্ণ অঙ্গ। ইমেল বাছাই করা, বিভিন্ন উত্তর দ্রুততার সঙ্গে দেওয়া থেকে শুরু করে কোভিড-১৯এর বিরুদ্ধে লড়াইয়ে কৃত্রিম মেধা গুরুত্বপূর্ণ ভূমিকা পালন করছে। কিন্তু কৃত্রিম মেধার ভূমিকাটি অনেকটা চালক বিহীন গাড়ি, বিগ ডেটা নিয়ে কাজ করা অথবা কোনো ছবি দেখে সেটি শনাক্ত করার মত কিছু কাজের মধ্যেই সীমাবদ্ধ। মানুষের স্নায়ু যেভাবে কাজ করে অনেকটা সে ধরণের একটি যন্ত্র তৈরি করা হয়েছে যে যন্ত্র আসলে মানুষের মস্তিষ্কের মতো কাজ করবে। মানুষের মস্তিষ্কে কয়েক কোটি নিউরোন থাকে। এই নিউরোন অ্যাক্সঅন ও ডেনড্রাইটের সঙ্গে যুক্ত থাকে। এগুলি একত্রিত হয়ে সাইন্যাপ্স তৈরি করে। এই জটিল জৈব স্নায়বীয় ব্যবস্থা উন্নতমানের বোধ ভিত্তিক কাজ করতে সাহায্য করে।
সফ্টওয়্যারের সাহায্যে তৈরি করা কৃত্রিম মেধা বা আর্টিফিসিয়াল নিউরাল নেটওয়ার্ক মানুষকে পরাজিত করছে এরকম বিভিন্ন মোবাইল বা ইন্টারনেট গেম দেখা যায়। আবার এই নেটওয়ার্কের সাহায্যে কোভিড-১৯এর মতো মহামারির বিরুদ্ধে লড়াইয়ে বিভিন্ন সুবিধা পাওয়া যায়। ফন নিউমান কম্পিউটারের গঠন অনুযায়ী কৃত্রিম মেধা সংক্রান্ত এই নেটওয়ার্ক পরিচালনায় প্রচুর শক্তির প্রয়োজন হয়। মানুষের মস্তিষ্কে যেখানে দেহের মোট ক্যালোরির মাত্র ২০ শতাংশ ব্যয় হয় যার পরিমাণ ২০ ওয়াট বিদ্যুতের সমতুল সেখানে এ ধরণের কম্পিউটিং ব্যবস্থায় ১০ লক্ষ ওয়াট শক্তির প্রয়োজন হয়। এই বিপুল শক্তির মাধ্যমে মানুষের মস্তিষ্কের অনুকরণে কাজ করা সম্ভব।
এই সমস্যা দূর করতে বিজ্ঞানীরা হার্ডওয়্যার ভিত্তিক একটি সমাধান উদ্ভাবন করার জন্য দীর্ঘদিন ধরে চেষ্টা চালাচ্ছিলেন যেটি ট্রানজিস্টারের মতো মানুষের মস্তিষ্কের সাইন্যাসকে অনুকরণ করবে না। বিজ্ঞানীরা আসলে একটি সাইন্যাপটিক যন্ত্র উদ্ভাবন করার চেষ্টা করছিলেন যা মানুষের জটিল মনস্তাত্বিক আচরণকে অনুকরণ করতে পারে এবং এক্ষেত্রে বাইরের থেকে কোনো সার্কিটের সাহায্যের প্রয়োজনও হবেনা।
কেন্দ্রীয় বিজ্ঞান ও প্রযুক্তি দপ্তরের স্বায়ত্ব শাসিত সংস্থা জওহরলাল নেহরু সেন্টার ফর অ্যাডভান্সড সায়েন্টিফিক রিসার্চের একদল গবেষক একটি সাইন্যাপটিক নেটওয়ার্ক তৈরি করেছেন যার সাহায্যে সহজেই মানুষের মস্তিষ্কের মতো বিভিন্ন কাজ করা যাবে। বিজ্ঞানীরা এই উদ্ভাবনে রুপোর সঙ্গে ন্যানো পার্টিক্যাল ব্যবহার করে জৈব নিউরোন এবং নিউরো ট্রান্সমিটারের মতো উপাদান তৈরি করেছেন। এই উদ্ভাবনের ফলে দেখা গেছে রুপোর ফিল্ম উচ্চ উষ্ণতায় এমন একটি নেটওয়ার্ক তৈরি করতে পারছে যার সাহায্যে মানুষের মস্তিষ্কের মতো বিভিন্ন কাজ করা সম্ভব।
বিশেষ ধরণের প্রোগ্রাম করে ইলেক্ট্রিক্যাল সিগন্যালের সাহায্যে স্বল্পমেয়াদী স্মৃতি, দীর্ঘমেয়াদী স্মৃতি, হতাশায় ভোগা, দ্রুত কোনো কিছু শেখা, উৎসাহ তৈরি করে কোনো কিছুকে অনুকরণ করার মতো বিভিন্ন কাজ করতে পারে। এই উদ্ভাবনে যে প্রোটোটাইপ কিট তৈরি করা হয়েছে দেখা গেছে সেটি পাভলভের কুকুরের আচরণের সূত্র মেনে কাজ করছে। বিজ্ঞানীরা স্নায়ু সংক্রান্ত কৃত্রিম মেধার এই উদ্ভাবনকে আরও ভালোভাবে প্রয়োগ করার বিষয়ে উদ্যোগী হয়েছেন।
CG/CB/NS
(Visitor Counter : 206
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী ভারতের হয়ে প্রথম হাই জাম্পে পদক জয়ের জন্য তেজস্বিন শঙ্করকে অভিনন্দন জানালেন
নয়াদিল্লি, ৪ আগস্ট, ২০২২
প্রধানমন্ত্রী শ্রী নরেন্দ্র মোদী বামিংহামে ভারতের হয়ে হাই জাম্পে প্রথম পদক জয়ের জন্য তেজস্বিন শঙ্করকে অভিনন্দন জানিয়েছেন। হাই জাম্পে তেজস্বিন শঙ্করের ব্রোঞ্জ পদক ২০২২-এর কমনওয়েলথ গেমস-এর ট্র্যাক অ্যান্ড ফিল্ড-এ ভারতের প্রথম পদক।
প্রধানমন্ত্রী ট্যুইট করে বলেছেন :
“তেজস্বিন শঙ্কর ইতিহাস গড়েছেন। তিনি কমনওয়েলথ গেমস-এ ভারতের হয়ে হাই জাম্পে প্রথম পদক জিতেছেন। ব্রোঞ্জ পদক জয়ের জন্য তাঁকে অভিনন্দন। তার প্রয়াসের জন্য গর্বিত। ভবিষ্যতের জন্য অনেক শুভেচ্ছা। তিনি এ রকম সফল হতে থাকুন।”
PG/AP/NS
(
অর্থমন্ত্রক
অর্থমন্ত্রী শ্রীমতী নির্মলা সীতারমন আর্থিক ও মূলধনী বাজারের প্রতিনিধিদের সঙ্গে মতবিনিময় করেছেন
মুম্বাই, ২১ ফেব্রুয়ারি, ২০২২
কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন আজ মুম্বাইয়ে আর্থিক ও মূলধনী বাজারের প্রতিনিধিদের সঙ্গে মতবিনিময় করেন। তিনি এই দুটি ক্ষেত্রকে আরও নিবিড় করতে বিভিন্ন পন্থাপদ্ধতি খুঁজে বের করার জন্য শিল্প-প্রতিনিধিদের প্রতি আহ্বান জানান।
এই মতবিনিময় কর্মসূচিতে অর্থমন্ত্রী মহামারীর সময় আর্থিক বাজার যে নমনীয়তা দেখিয়েছে তাতে সন্তোষ প্রকাশ করেন।
শ্রীমতী সীতারমন আর্থিক বাজার প্রতিনিধিদের উৎপাদনশীল বিনিয়োগের লক্ষ্যে সম্পদের সঠিক পরিচালনায় আরও দক্ষতা ও স্বচ্ছতা বজায় রাখার ওপর অগ্রাধিকার দেন।
শ্রীমতী সীতারমন জোর দিয়ে বলেন, লগ্নিকারীদের আকৃষ্ট করে অর্থ ব্যবস্থার সুফল গ্রহণে আর্থিক বাজারের প্রতি আস্থা ও বিশ্বাস অক্ষুণ্ণ রাখতে হবে। তিনি প্রাতিষ্ঠানিক ব্যবস্থা এবং আর্থিক বাজারকে আরও শক্তিশালী করার পাশাপাশি বিনিয়োগ-বান্ধব করে তুলতে বাজার ব্যবস্থার সঙ্গে যুক্ত সংশ্লিষ্ট সকল পক্ষের গুরুত্বপূর্ণ ভূমিকার কথা পুনরায় উল্লেখ করেন।
এই মতবিনিময় কর্মসূচিতে লগ্নিকারীদের সচেতনতা, কেওয়াইসি বিধি-ব্যবস্থা, মিউচ্যুয়াল ফান্ডের পরিধি সম্প্রসারণ, কর্পোরেট বন্ড ক্ষেত্রের প্রভাব বৃদ্ধি, বাজার ব্যবস্থার কার্যকরিতা প্রভৃতি বিষয় নিয়ে বিস্তারিত আলোচনা হয়।
এই মতবিনিময় অনুষ্ঠানে স্টক এক্সচেঞ্জ, ক্লিয়ারিং কর্পোরেশন, ডিপোজিটরি, মিউচ্যুয়াল ফান্ড সংস্থা, স্টক ব্রোকারেজ প্রতিষ্ঠান, ঋণদানকারী ব্যাঙ্ক এবং ক্রেডিট রেটিং সংস্থাগুলির প্রতিনিধিরা অংশ নেন।
CG/BD/DM/
(Visitor Counter : 83
প্রধানমন্ত্রীরদপ্তর
পি গোপীনাথনের প্রয়াণে প্রধানমন্ত্রীর শোকপ্রকাশ
নতুনদিল্লি, ৬ই জুলাই, ২০২২
প্রধানমন্ত্রী শ্রী নরেন্দ্র মোদী বিশিষ্ট গান্ধীবাদী ও স্বাধীনতা সংগ্রামী শ্রী পি গোপীনাথন নায়ারের প্রয়াণে তাঁর প্রতি শ্রদ্ধা নিবেদন করেছেন।
এক ট্যুইট বার্তায় প্রধানমন্ত্রী বলেছেনঃ
“ভারতের স্বাধীনতা সংগ্রামে তাঁর অবদান এবং গান্ধীবাদের প্রতি অবিচল আস্থার জন্য শ্রী পি গোপীনাথন নায়ার স্মরনীয় হয়ে থাকবেন। তাঁর প্রয়ানে আমি শোকস্তব্ধ। শ্রী নায়ারের পরিবারবর্গ এবং অনুরাগীদের সমবেদনা জানাই। ওঁ শান্তি”।
PG/CB/
(
কেন্দ্রীয়মন্ত্রিসভা
কোচি মেট্রো রেল প্রকল্পের দ্বিতীয় পর্যায়ে জেএলএন স্টেডিয়াম থেকে ইনফোপার্ক পর্যন্ত রেলপথ সম্প্রসারণের প্রস্তাবে সম্মতি কেন্দ্রীয় মন্ত্রিসভার
নয়াদিল্লি, ৭ সেপ্টেম্বর, ২০২২
কোচি মেট্রো রেল প্রকল্পের দ্বিতীয় পর্যায়ের কাজ শুরুর প্রস্তাবে সবুজ সংকেত দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ এই প্রকল্পের জেএলএন স্টেডিয়াম থেকে ইনফোপার্ক পর্যন্ত রেলপথ সম্প্রসারণের প্রস্তাবটি অনুমোদনের ফলে ১৯৫৭ কোটি ৫ লক্ষ টাকা ব্যয়ে ১১.১৭ কিলোমিটার দীর্ঘ রেলপথের নির্মাণ কাজ যথা সময়ে সম্পূর্ণ হবে বলে আশা করা যায়। প্রকল্পের এই পর্যায়ে ১১টি স্টেশন তৈরির প্রস্তাব রয়েছে। উল্লেখ্য, দ্বিতীয় প্রকল্পের প্রস্তুতি পর্বের কাজ বর্তমানে ভালোভাবেই এগিয়ে চলেছে।
কোচি মেট্রো রেল প্রকল্পের প্রথম পর্যায়ে আলুভা থেকে পেট্টা পর্যন্ত ২৫.৬ কিলোমিটার রেল পথটি ইতিমধ্যেই পুরোপুরি চালু হয়ে গেছে। এই পর্যায়ের কাজ সম্পূর্ণ করতে ব্যয় হয়েছে ৫১৮১ কোটি ৭৯ লক্ষ টাকা। আলুভা থেকে পেট্টা পর্যন্ত রেলপথের এই অংশে রয়েছে মোট ২২টি স্টেশন।
প্রসঙ্গত উল্লেখ্য, কোচি হল কেরলের একটি ঘন বসতিপূর্ণ শহর। ২০১৩র সমীক্ষা অনুযায়ী কোচি মেট্রোপলিটন শহরটিতে বসবাস করতেন ২০ লক্ষ ৮০ হাজার অধিবাসী। ২০২১ সালের সমীক্ষা অনুযায়ী শহরটিতে অধিবাসীর সংখ্যা বৃদ্ধি পেয়ে দাঁড়ায় ২৫ লক্ষ ৮০ হাজার। আগামী ২০৩১ সালের মধ্যে এই সংখ্যা ৩৩ লক্ষ ১২ হাজারে গিয়ে পৌঁছবে বলে অনুমান করা হচ্ছে।
PG/SKD/NS
(
বিজ্ঞানওপ্রযুক্তিমন্ত্রক
ভারতীয় নৌ-বাহিনীর তৈরি নবরক্ষক পিপিই স্যুট উৎপাদনের কারিগরি তথ্য ৫টি ক্ষুদ্র ও মাঝারি শিল্প সংস্থাকে দেওয়া হয়েছে
নয়াদিল্লি, ১৮ জুন, ২০২০
কলকাতার গ্রিনফিল্ড ভিনট্রেড প্রাইভেট লিমিটেড সহ মুম্বাই, ব্যাঙ্গালোর ও বরোদার আরও ৪টি ক্ষুদ্র ও মাঝারি শিল্প সংস্থাকে ভারতীয় নৌ-বাহিনীর তৈরি নবরক্ষক পিপিই স্যুট উৎপাদনের কারিগরি তথ্য দেওয়া হয়েছে। উল্লেখ করা যেতে পারে, কেন্দ্রীয় বিজ্ঞান ও প্রযুক্তি মন্ত্রকের অধীন জাতীয় গবেষণা উন্নয়ন নিগমের  পক্ষ থেকে ঐ ৫টি সংস্থাকে এ ধরনের পিপিই স্যুট উৎপাদনের অনুমতি দেওয়া হয়েছে। গুণমানসম্পন্ন পিপিই কিটের দেশ জুড়ে চাহিদা মেটাতে এই উদ্যোগ সুদূরপ্রসারী ভূমিকা নেবে। যে ৫টি ক্ষুদ্র ও মাঝারি সংস্থাকে এ ধরনের কিট উৎপাদনের অনুমতি দেওয়া হয়েছে, তাদের কাছ থেকে বছরে ১ কোটিরও বেশি পিপিই কিট পাওয়া যাবে। ভারতীয় নৌ-বাহিনীর মুম্বাই-স্থিত অশ্বিনী হাসপাতালের ইন্সটিটিউট অফ ন্যাভাল মেডিসিন বিভাগের ইনোভেশন সেল নবরক্ষক পিপিই কিট – এর কারিগরি দক্ষতার উদ্ভাবন করে। ইতিমধ্যেই ডিআরডিও-র একটি পরীক্ষাগারে এই কিটগুলির গুণমান যাচাই করা হয়েছে। কেন্দ্রীয় স্বাস্থ্য ও পরিবার কল্যাণ মন্ত্রক এবং বস্ত্র মন্ত্রকের নীতি-নির্দেশিকা মেনে নৌ-বাহিনীর ঐ হাসপাতাল পিপিই কিটগুলির উদ্ভাবন করেছে। বিশেষ ধরনের এই কিটে সিন্থেটিক ব্লাড প্যানিট্রেশন রিসিসটেন্ট পদ্ধতি ব্যবহার করা হয়েছে। ব্যয় সাশ্রয়ী এই পিপিই কিটগুলি উৎপাদনের জন্য বড় মূলধন বিনিয়োগের প্রয়োজন নেই। এমনকি, গাউন তৈরীর সংস্থাগুলি চিরাচরিত সেলাই পদ্ধতি অনুসরণ করে এই কিটগুলি তৈরী করতে পারবে। এ ধরনের কিটে যে উন্নতমানের প্রযুক্তি ও তন্তু ব্যবহার করা হয়েছে, তাতে সিলিংএরও প্রয়োজন হয়নি,তা কিটের বহিরাংশের আচ্ছাদনকে আরও মজবুত করেছে। এমনকি, কিট উৎপাদনের কাজে যে তন্তু ব্যবহার করা হয়েছে, তাতে পলিমান বা প্লাস্টিকের মতো সুতো ব্যবহার করা হয়নি। সুরক্ষার পাশাপাশি, স্বাচ্ছন্দ্যের বিষয়টিকেও কিট উৎপাদনের সময় বিবেচনায় রাখা হয়েছে।
সুরক্ষামূলক বিশেষ ধরনের এই কিটগুলি পরিস্থিতি অনুযায়ী ব্যবহার করা যেতে পারে। কারণ, এই কিটগুলি এক ও দুই স্তরবিশিষ্ট দুটি পৃথক আচ্ছাদন ব্যবস্থা রয়েছে। কিটগুলি এমনভাবে তৈরি করা হয়েছে, যাতে একজন মাঝারি উচ্চতা বিশিষ্ট মানুষের মাথা পা অবধি সম্পূর্ণ ঢেকে ফেলা যায়। নৌ-বাহিনীর তৈরি এই কিটগুলির মেধাস্বত্ত্ব অধিকার সুরক্ষিত রাখার জন্য ইন্টেলেকচ্যুয়াল প্রোপার্টি ফ্যাসিলিটেশন সেল এবং এনআরডিসি-র মধ্যে সমঝোতা হয়েছে। বিশেষ ধরনের এই কিটগুলি উৎপাদনে যে পদ্ধতি প্রয়োগ করা হয়েছে, তার জন্য বড় বিনিয়োগের প্রয়োজন হয়নি। এই কারণেই বিদেশ থেকে আমদানি করা মূল্যবান যন্ত্রের প্রয়োজন পড়েনি। উল্লেখ করা যেতে পারে, কিটগুলি উৎপাদনের সময় কোটিং ও ট্যাপিং সংক্রান্ত সরঞ্জামের প্রয়োজন পড়েনি। নৌ-বাহিনীর এই কিটগুলিতে সুরক্ষার পাশাপাশি, ব্যবহারকারীর স্বাচ্ছন্দ্যের বিষয়টিকেও অগ্রাধিকার দেওয়া হয়েছে। ভবিষ্যতে অত্যন্ত সাধারণ পদ্ধতিতে নির্মিত পিপিই কিটগুলি আদর্শ পিপিই কিটের এক উজ্জ্বল দৃষ্টান্ত স্থাপন করতে পারে।
(CG/BD/SB
প্রধানমন্ত্রীরদপ্তর
কালাদান মাল্টি মোডাল ট্রানজিট ট্রান্সপোর্ট প্রকল্পের আওতায় গড়ে ওঠা মায়ানমারের সিত্তে বন্দরের উদ্দেশ্যে শ্যামা প্রসাদ মুখার্জী বন্দর থেকে পণ্যবাহী জাহাজের যাত্রা সূচনায় প্রশংসা প্রধানমন্ত্রীর
নয়াদিল্লি, ০৫ মে, ২০২৩
কালাদান মাল্টি মোডাল ট্রানজিট ট্রান্সপোর্ট প্রকল্পের আওতায় গড়ে ওঠা মায়ানমারের সিত্তে বন্দরের উদ্দেশ্যে শ্যামা প্রসাদ মুখার্জী বন্দর থেকে পণ্যবাহী জাহাজের যাত্রা সূচনায় প্রশংসা করেছেন প্রধানমন্ত্রী শ্রী নরেন্দ্র মোদী।
কেন্দ্রীয় বন্দর, নৌ-পরিবহণ এবং জলপথ প্রতিমন্ত্রী শ্রী শান্তনু ঠাকুরের একটি ট্যুইটের প্রত্যুত্তরে প্রধানমন্ত্রী বলেছেন, “বাণিজ্য এবং সংযোগের ক্ষেত্রে দারুণ খবর”।
PG/AB/SB
(
সড়কপরিবহণওমহাসড়কমন্ত্রক
সড়ক উন্নয়নের বর্জ্য প্লাস্টিকের ব্যবহার
নয়াদিল্লি, ২৮ নভেম্বর, ২০১৯
ইন্ডিয়ান রোড কংগ্রেস বর্জ্য প্লাস্টিকের ব্যবহারের মাধ্যমে সড়ক উন্নয়নের জন্য পরীক্ষানিরীক্ষা চালিয়ে ‘গাইডলাইন্স ফর দ্য ওয়েস্ট প্লাস্টিক ইন হট বিটুমিনাস মিক্সেস  ইন উইয়ারিং কোর্সেস’ তৈরি করেছে। ৫ লক্ষ বা তার বেশি জনসংখ্যা রয়েছে এমন ৫০ কিলোমিটার ব্যাসার্ধের মধ্যে শহর এলাকায় জাতীয় মহাসড়ক নির্মাণে বর্জ্য প্লাস্টিকের ব্যবহার বাড়াতে মন্ত্রক এই নির্দেশিকা জারি করেছে। অন্তত ১০ কিলোমিটার রাস্তা সম্প্রসারণ করার ক্ষেত্রে এই বর্জ্য প্লাস্টিক ব্যবহার করলে কি ফলাফল পাওয়া যায় তা দেখার জন্য প্রাথমিক প্রকল্প হিসেবে গ্রহণ করতে বলা হয়েছে।
লোকসভায় আজ এক প্রশ্নের লিখিত জবাবে একথা জানান কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি।
CG/SS/DM
(Visitor Counter : 80
তথ্যওসম্প্রচারমন্ত্রক
৫৩তম ভারতীয় আন্তর্জাতিক চলচ্চিত্র উৎসবে প্রকাশন বিভাগ নিজেদের সাহিত্য ভান্ডার তুলে ধরেছে
ভারতীয় স্বাধীনতা সংগ্রাম ও স্বাধীনতা সংগ্রামীদের ইতিহাস সম্বলিত বইগুলি চলচ্চিত্র উৎসবে আগতদের অন্যতম আকর্ষণের কেন্দ্রবিন্দু হয়ে উঠছে
মুম্বাই, ২২ নভেম্বর, ২০২২
প্রকাশন বিভাগ ৫৩তম ভারতীয় আন্তর্জাতিক চলচ্চিত্র উৎসবে নিজেদের সাহিত্য ভান্ডার তুলে ধরেছে। ২০-২৮ নভেম্বর পর্যন্ত গোয়ায় আয়োজিত হচ্ছে দেশের অন্যতম সেরা চলচ্চিত্র উৎসব। প্রকাশন বিভাগ গোয়ার আইনক্সে আয়োজিত এই অনুষ্ঠানে প্রদর্শনীর আয়োজন করেছে। এছাড়াও এই বিভাগ ফিল্ম বাজারে উপস্থিত রয়েছে। আইএফএফআই-তে এনএফডিসি আয়োজিত এই ফিল্ম বাজার বহু চর্চিত। এখানে প্রকাশন বিভাগের প্রদর্শনীর পাশাপাশি বই বিক্রির ব্যবস্থাও রয়েছে।
আজাদি কা অমৃত মহোৎসবের আয়োজন বজায় রেখে প্রকাশন বিভাগ ভারতের স্বাধীনতা সংগ্রামী ও স্বাধীনতা সংগ্রামের ইতিহাস সম্বলিত বিভিন্ন বইয়ের সংগ্রহ নিয়ে এসেছে এই উৎসবে। এখানে আগতদের কাছে এই বইগুলি অন্যতম আর্কষণের কেন্দ্র হয়ে উঠছে। চলচ্চিত্রপ্রেমীরা ভারতীয় চলচ্চিত্র, শিল্প, কলা সংস্কৃতি এবং বিশিষ্ট ব্যক্তিদের ওপর তাঁদের যে বই রয়েছে সেগুলিও এই চলচ্চিত্র উৎসবে নিয়ে এসেছে প্রকাশন বিভাগ। এছাড়া শিশু সাহিত্য এবং প্রধানমন্ত্রীর বক্তব্যের ওপর বইও রয়েছে।
প্রকাশন বিভাগ প্রদর্শনীতে অন্য এক বিষয় চালু করেছে, তা হল আজাদি কোয়েস্ট ক্রীড়া প্রতিযোগিতা। তথ্য সম্প্রচার মন্ত্রক এবং জিঙ্গা যৌথভাবে এই খেলাটি সাজিয়েছে। চলচ্চিত্র উৎসবে আগতরা এখান থেকে এই খেলায় অংশ নিয়ে পুরস্কার জেতার পাশাপাশি এটিকে ডাউনলোডও করে নিতে পারবেন।
প্রকাশন বিভাগ আইএফএফআই-এর প্রোমেনেদে আয়োজিত ফিল্ম বাজারে ই-ওয়ান প্যাভিলিয়নে ২০-২৪ নভেম্বর পর্যন্ত নিজেদের বইয়ের প্রদর্শনী করবে।
PG/PM/NS
(Visitor Counter : 95
প্রধানমন্ত্রীরদপ্তর
নারীশক্তি বন্দন অধিনিয়মের সপক্ষে ভোট দেওয়ায় রাজ্যসভার মহিলা সদস্যদের ধন্যবাদ প্রধানমন্ত্রীর
নয়াদিল্লি, ২১ সেপ্টেম্বর, ২০২৩
নারীশক্তি বন্দন অধিনিয়মের সপক্ষে রাজ্যসভার যেসব মহিলা সদস্য ভোট দিয়েছেন, প্রধানমন্ত্রী শ্রী নরেন্দ্র মোদী তাঁদের ধন্যবাদ জানান। এই বিল পাশ হওয়াকে তিনি আমাদের রাষ্ট্রের গণতন্ত্রের যাত্রাপথে এক স্মরণীয় মুহুর্ত বলে মন্তব্য করেন এবং ১৪০ কোটি দেশবাসীকে অভিনন্দন জানান।
প্রধানমন্ত্রী বলেন, এটা কেবলমাত্র এক আইন প্রণয়নই নয়, আমাদের রাষ্ট্রনির্মাতা অগণিত নারীশক্তির প্রতি শ্রদ্ধা প্রদর্শন। মহিলাদের বক্তব্য যাতে আরও জোরালোভাবে প্রকাশ পেতে পারে তা সুনিশ্চিত করার অঙ্গীকার রূপায়ণে এটা এক ঐতিহাসিক পদক্ষেপ।
প্রধানমন্ত্রী এক্স হ্যান্ডেলে বলেছেন :
“আমাদের রাষ্ট্রের গণতন্ত্রের যাত্রাপথে এ এক স্মরণীয় মুহুর্ত! ১৪০ কোটি ভারতবাসীকে অভিনন্দন।
নারীশক্তি বন্দন অধিনিয়মের সপক্ষে রাজ্যসভার যে সব মহিলা সদস্য ভোট দিয়েছেন আমি তাঁদের সবাইকে ধন্যবাদ জানাচ্ছি। সর্ব সম্মতিক্রমে এই সমর্থন বস্তুতই আনন্দের।
সংসদে নারীশক্তি বন্দন অধিনিয়ম পাশ হওয়ায় ভারতের মহিলাদের স্বশক্তিকরণ এবং তাঁদের আরও সক্রিয় প্রতিনিধিত্বের এক নতুন অধ্যায় সূচিত হল। এটা কেবলমাত্র একটি আইন প্রণয়নই নয়, আমাদের রাষ্ট্র গঠন করেছেন যাঁরা সে সব অগণিত নারীশক্তির প্রতি এক সম্মান। তাঁদের সহনশীলতা এবং অবদানে ভারত সমৃদ্ধ হয়েছে।
আজ এই আনন্দ উদযাপনের মুহুর্তে আমরা রাষ্ট্রের সমস্ত মহিলার অদম্য মানসিকতা, সাহস এবং শক্তির কথা স্মরণ করছি। তাঁদের কণ্ঠস্বর যাতে আরও জোরালো এবং সক্রিয়ভাবে ধ্বনিত হয় সেই অঙ্গীকার রূপায়ণে এ এক ঐতিহাসিক পদক্ষেপ।”
(AC/AB/NS
স্বাস্থ্যওপরিবারকল্যাণমন্ত্রক
কোভিড-১৯ মহামারীর সঙ্গে যুক্ত সামাজিক সমস্যার সমাধান নয়াদিল্লি, ১৫ মার্চ, ২০২১
নতুন দিল্লি,১৬ মার্চ,২০২১
কোভিড-১৯ মহামারীর ফলে রোগী এবং যে সমস্ত স্বাস্থ্যকর্মী এই রোগ নিরাময়ের সঙ্গে যুক্ত তাঁদের অনেক সময় নানা ধরণের সামাজিক সমস্যায় পড়তে হয়েছে। কেন্দ্র এই সমস্যার সমাধানে জনসচেতনতামূলক উদ্যোগ নিয়েছে। স্বাস্থ্য ও পরিবারকল্যাণ মন্ত্রক এ সংক্রান্ত যে কর্মসূচি গ্রহণ করেছে তার কয়েকটি উল্লেখযোগ্য দিক হল :
 ১২ লক্ষ আশাকর্মী এবং এএনএম কর্মীদের জন্য সামাজিক বৈষম্যমূলক সমস্যা সৃষ্টি হলে সেটির সমাধানে টেলিফোনের মাধ্যমে বিভিন্ন ধরণের বার্তা প্রচার;
 ওয়েবসাইট, দূরদর্শন, বেতার সহ বিভিন্ন অংশীদার সংগঠনগুলির মাধ্যমে স্বাস্থ্যকর্মীদের বিষয়ে উৎসাহব্যাঞ্জক কাহিনী প্রচার করা;
কোনও বৈষম্যমূলক ঘটনা ঘটলে সংবাদমাধ্যম, কমিউনিটি রেডিও, যুব সম্প্রদায়, স্বেচ্ছাসেবক এবং কমিউনিটি হেলথ ওয়ার্কারদের সাহায্যে তার বিরুদ্ধে যথাযথ ব্যবস্থা নেওয়া;
 কোভিড-১৯ সংক্রান্ত বিভিন্ন ভুল বোঝাবুঝির অবসানের জন্য শব্দচিত্র , ভিডিও, তথ্যমূলক পুস্তিকা এবং সোশ্যাল মিডিয়ার মাধ্যমে স্বাস্থ্য ও পরিবারকল্যাণ মন্ত্রক বিভিন্ন বার্তা প্রচার করছে;
 কোভিড-১৯-এ সংক্রমিতদের বাড়ির বাইরে কোনরকমের চিহ্ন বা পোস্টার না লাগানোর পরামর্শ দিয়েছে স্বাস্থ্য ও পরিবারকল্যাণ মন্ত্রক।
কোভিড-১৯ মহামারীর প্রেক্ষিতে ২০২০ সালের মহামারী সংশোধন অর্ডিন্যান্স , ২২শে এপ্রিলে জারি করা হয়। এরপর সংসদে ২৯শে সেপ্টেম্বর সেটি আইন হিসেবে পাশ করা হয়েছে। এই সংশোধনীর মাধ্যমে কেউ যদি কোভিড-১৯-এ সংক্রমিত ব্যক্তি এবং স্বাস্থ্যকর্মীদের সঙ্গে বৈষম্যমূলক আচরণ করেন যার ফলে সংশ্লিষ্ট ব্যক্তির স্বাভাবিক জীবনযাত্রা ব্যাহত হয়, তাহলে তাঁর বিরুদ্ধে কঠোর ব্যবস্থা নেওয়ার সংস্থান রয়েছে।
রাজ্যসভায় আজ এক লিখিত প্রশ্নের জবাবে এই তথ্য জানিয়েছেন স্বাস্থ্য ও পরিবারকল্যাণ দপ্তরের প্রতিমন্ত্রী শ্রী অশ্বিনী কুমার চৌবে।
প্রধানমন্ত্রীরদপ্তর
কোভিড-১৯ এর বিরুদ্ধে লড়াইয়ে জন্য পিএম কেয়ারস তহবিল ট্রাস্টের ৩১০০ কোটি টাকা বরাদ্দ
নতুন দিল্লি, ১৩ মে, ২০২০
কোভিড-১৯ এর বিরুদ্ধে লড়াইয়ের জন্য পিএম কেয়ারস তহবিল থেকে আজ ৩১০০ কোটি টাকা বরাদ্দের সিদ্ধান্ত নেওয়া হয়েছে। ৩১০০ কোটি টাকার মধ্যে, প্রায় ২,০০০ কোটি টাকা ভেন্টিলেটর কেনার জন্য বরাদ্দ করা হয়েছে ।১,০০০ কোটি টাকা পরিযায়ী শ্রমিকদের কল্যাণের জন্য ব্যবহার করা হবে এবং প্রতিষেধক তৈরিতে ১০০ কোটি টাকা দেওয়া হবে।
মাননীয় প্রধানমন্ত্রীর নেতৃত্বে চলতি বছরের ২৭শে মার্চ গঠিত হয় এই ট্রাস্ট। এর অন্যান্য সদস্যরা হলেন প্রতিরক্ষা মন্ত্রী, স্বরাষ্ট্রমন্ত্রী এবং অর্থমন্ত্রী। এই প্যাকেজটি ঘোষণার সময়, প্রধানমন্ত্রী কোভিড-১৯ এর বিরুদ্ধে ভারতের লড়াইকে সমর্থন জানিয়ে পিএম কেয়ারস তহবিলে উদার হস্তে দান করা সকল অর্থ দাতাকে ধন্যবাদ জানিয়েছেন।
ক) ৫০,০০০ ভেন্টিলেটর
সারাদেশে কোভিড-১৯ সমস্যা মোকাবেলার জন্য পরিকাঠামোগত ক্ষমতা বৃদ্ধিতে, পিএম কেয়ারস 'তহবিলের প্রায় ২,০০০ কোটি টাকা দিয়ে ভারতে নির্মিত ৫০,০০০ ভেন্টিলেটর কেনা হবে। এই ভেন্টিলেটরগুলি সমস্ত রাজ্য / কেন্দ্রশাসিত অঞ্চলগুলিতে সরকার পরিচালিত কোভিড হাসপাতালগুলিতে করোনা আক্রান্তদের উন্নত চিকিৎসার জন্য সরবরাহ করা হবে।
খ) পরিযায়ীদের জন্য ত্রাণ ব্যবস্থা
পরিযায়ী ও দরিদ্রদের কল্যাণে গৃহীত বর্তমান ব্যবস্থাকে আরো শক্তিশালী করার জন্য, রাজ্য / কেন্দ্রশাসিত অঞ্চলগুলিকে পিএম কেয়ারস তহবিল থেকে ১০০০ কোটি টাকা সহায়তা দেওয়া হবে। এই অর্থ রাজ্য সরকার / কেন্দ্রশাসিত অঞ্চলগুলিকে দেওয়া হবে যাতে, জেলা কালেক্টর / পৌর কমিশনারা পরিযায়ী ও দরিদ্রদের আবাসনের সুবিধা, খাদ্য, চিকিৎসার ব্যবস্থা এবং পরিযায়ীদের যাতায়াতে সুবিধায় খরচ করতে পারে। এই অর্থ  ২০১১ সালের আদমশুমারি অনুসারে রাজ্য / কেন্দ্রশাসিত অঞ্চলের জনসংখ্যার উপর ভিত্তিতে - ৫০% গুরুত্বে  সর্বশেষ ইতিবাচক কোভিড-১৯ সংক্রমণ সংখ্যা - ৪০% গুরুত্বে এবং  সমস্ত রাজ্য/ কেন্দ্রশাসিত অঞ্চলগুলির সমান অংশে ১০%গুরুত্বে সমস্ত রাজ্যের ন্যূনতম চাহিদা নিশ্চিত করে দেওয়া হবে।
গ) প্রতিষেধক তৈরিতে
কোভিড-১৯ এর বিরুদ্ধে একটি প্রতিষেধক অন্তত্য প্রয়োজন এবং এর জন্য ভারতীয় শিক্ষাবিদ, স্টার্ট-আপস এবং শিল্প সংস্থা একসাথে প্রতিষেধক তৈরির কাজ চালিয়ে যাচ্ছে। এই কাজে বৈজ্ঞানিক পরামর্শদাতাদের তত্ত্বাবধানে পিএম কেয়ারস তহবিল থেকে ১০০ কোটি টাকা সহয়তা দেওয়া হবে।
(CG/SS
স্বাস্থ্যওপরিবারকল্যাণমন্ত্রক
অ্যান্টিমাইক্রোবিয়াল রেজিস্ট্যান্স মোকাবিলায় নেওয়া পদক্ষেপ
নতুন দিল্লি, ০১ এপ্রিল, ২০২২
অ্যান্টিমাইক্রোবিয়াল রেজিস্ট্যান্স এমন একটি বহুমুখী সমস্যা, যার গভীর প্রভাব পড়ে ব্যক্তিবিশেষ এবং স্বাস্থ্য পরিষেবা ব্যবস্থার উপর। ভারতে অ্যান্টিমাইক্রোবিয়াল রেজিস্ট্যান্স-এর ধরণ ও প্রবণতা সম্পর্কে জানতে আইসিএমআর ২০১৩ সালে এসংক্রান্ত একটি নজরদারি ও গবেষণা নেটওয়ার্ক স্থাপন করে। এর নাম হলো – এএমআর সার্ভিল্যান্স অ্যান্ড রিসার্চ নেটওয়ার্ক – এএমআরএসএম। এই নেটওয়ার্কের মাধ্যমে ৩০টি হাসপাতাল থেকে জীবাণু ও ছত্রাকের অ্যান্টিমাইক্রোবিয়াল প্রতিরোধের প্রবণতা সম্পর্কে তথ্য সংগ্রহ করা হয়। আইসিএমআর প্রতি বছর এই তথ্য প্রকাশ করে এবং এর রিপোর্টগুলি আইসিএমআর-এর ওয়েবসাইটে পাওয়া যায়।
২০১৯ এবং ২০২০ সালের জাতীয় এএমআর নজরদারি প্রতিবেদন থেকে দেখা যাচ্ছে যে, এএমআর-এর প্রবণতায় তেমন কোনো উল্লেখ্যযোগ্য পরিবর্তন হয়নি।
স্বাস্থ্য ও পরিবার কল্যাণ মন্ত্রক এএমআর সমস্যা সমাধানের জন্য বেশ কিছু পদক্ষেপ নিয়েছে। এর মধ্যে কয়েকটি হলো –
• দ্বাদশ পঞ্চবার্ষিকী পরিকল্পনায় ২০১২ থেকে ১৭ সালের জন্য এএমআর প্রতিরোধে জাতীয় কর্মসূচি গ্রহণ করা হয়। এর সমন্বয়সাধনের দায়িত্বে ছিল ন্যাশনাল সেন্টার ফর ডিজিজ কন্ট্রোল – এনসিডিসি। এই কর্মসূচির আওতায় বিভিন্ন রাজ্য মেডিকেল কলেজের ল্যাবে এএমআর নজরদারি নেটওয়ার্ক স্থাপন করা হয়।
• ২০১৭ সালের ১৯শে এপ্রিল এএমআর প্রতিরোধে জাতীয় কর্মপরিকল্পনার সূচনা হয়।
• সংক্রামক রোগের ক্ষেত্রে অ্যান্টিমাইক্রোবিয়াল ব্যবহারের জন্য জাতীয় স্তরের নির্দেশিকা তৈরি করা হয়েছে।
লোকসভায় আজ এক প্রশ্নের লিখিত উত্তরে কেন্দ্রীয় স্বাস্থ্য ও পরিবার কল্যাণ প্রতিমন্ত্রী ডাঃ ভারতী প্রবীণ পাওয়ার এই তথ্য জানিয়েছেন।
CG/SD/AS/
(Visitor Counter : 68